**ŠKOLA LIKOVNIH UMJETNOSTI**

 FAUSTA VRANČIĆA 17

 21 000 SPLIT

 TEL: 021/467-177

e-mail: skola-likovnih-umjetnosti@st.t-com.hr

KLASA: 112-01/20-01/01

URBROJ: 2181-72/20-01-47

Split, 29. listopada 2020. god.

Na temelju članka 8. Pravilnika o načinu i postupku zapošljavanja u Školi likovnih umjetnosti, Split (u daljnjem tekstu: Pravilnik), Povjerenstvo za procjenu i vrednovanje kandidata za zapošljavanje (u daljnjem tekstu: Povjerenstvo) objavljuje sljedeći

**POZIV NA RAZGOVOR**

**I**.

Temeljem natječaja za zasnivanje radnog odnosa na radnom mjestu:

**Tajnik/ca**– 1 izvršitelj/ica na određeno puno radno vrijeme od 40 sati tjedno;

objavljenog 14. listopada 2020. godine sukladno pozitivnim Zakonskim propisima i odredbama Pravilnika, Povjerenstvo je utvrdilo listu kandidata koji su pravovremeno dostavili potpunu prijavu sa svim prilozima odnosno ispravama i koji ispunjavaju uvjete natječaja, odnosno Zakonske uvjete za zasnivanje radnog odnosa.

**II.**

Sukladno članku 9. Pravilnika o načinu i postupku zapošljavanju u Školi likovnih umjetnosti utvrđuje se sljedeći način selekcijskog postupka odnosno procjene kandidata:

* **razgovor s kandidatima.**

Povjerenstvo u razgovoru s kandidatima utvrđuje znanja - poznavanje propisa koji se odnose na djelatnost obrazovanja i djelokruga rada tajnika u srednjoškolskoj ustanovi, sposobnosti, izražavanje, vještine, profesionalne ciljeve i interese, te motivaciju kandidata za rad u Školi.

Pravni i drugi izvori za pripremanje kandidata:

- Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 94/13, 136/14, 152/14, 7/17, 68/18, 98/19 i 64/20)

- Zakon o radu ( NN 93/14, 127/17 i 98/19)

- Zakon o ustanovama ( NN 76/93, 29/97, 47/99, 35/08 i 127/19)

- Temeljni kolektivni ugovor za službenike i namještenike u javnim službama (NN 128/18, 47/18 i 123/19)

- Kolektivni ugovor za zaposlenike u srednjoškolskim ustanovama (NN 51/18)

- Statut Škole likovnih umjetnosti,

 http://ss-likovne-umjetnosti-st.skole.hr/pravilnici\_protokoli\_

- Pravilnik o radu Škole likovnih umjetnosti,

 http://ss-likovne-umjetnosti-st.skole.hr/pravilnici\_protokoli\_

- Pravilnik o djelokrugu rada tajnika te administrativno-tehničkim i pomoćnim poslovima koji se obavljaju u srednjoškolskoj ustanovi ( NN 2/11)

**III.**

Razgovor s kandidatima održat će se dana **5. 11. 2020. god. s početkom u 9:00 sati (GRUPA A), 11:00 sati (GRUPA B) i 13:00 (GRUPA C)** u prostorijama Škole likovnih umjetnosti, Fausta Vrančića 17, Split.

**IV.**

Prilikom pristupanja procjeni odnosno razgovoru svi kandidati dužni su imati odgovarajuću identifikacijsku ispravu (važeću osobnu iskaznicu ili drugu vjerodostojnu ispravu kojom će se utvrditi identitet).

 Ako se kandidati navedenog dana ne odazovu pozivu odnosno razgovoru do zakazanog vremena, bez obzira na razloge, smatrat će se da je odustao od prijave na natječaj.

**V.**

Članovi Povjerenstva pojedinačno od 0 do 5 bodova vrednuju znanja, sposobnosti, izražavanje, vještine, profesionalne ciljeve i interese, te motivaciju kandidata za rad u Školi.

Maksimalni broj bodova koje kandidati mogu ostvariti na razgovoru je 25 bodova.

Smatra se da je kandidat zadovoljio/la na razgovoru ako je dobio/la najmanje 50% bodova od ukupnog broja bodova.

Nakon provedene procjene odnosno razgovora Povjerenstvo donosi mišljenje i sastavlja rang listu kandidata prema ukupnom broju ostvarenih bodova.

Na temelju utvrđene rang liste kandidata i mišljenja Povjerenstva ravnateljica odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa.

Odluku o odabiru kandidata ravnateljica donosi između tri najbolje rangirana kandidata prema broju bodova.

Ako dva ili više kandidata ostvare jednak broj bodova ravnateljica može odlučiti između svih kandidata koji imaju tri najbolje bodovana rezultata.

**VI.**

O rezultatima natječaja kandidati će biti izviješteni na jednak način pod jednakim uvjetima na mrežnoj stanici Škole:

<http://ss-likovne-umjetnosti-st.skole.hr/pravilnici_protokoli_/odluka_o_izboru_kandidata>

Kandidati imaju pravo uvida u natječajnu dokumentaciju i rezultate procjene te vrednovanja izabranog kandidata s kojim je sklopljen ugovor o radu u skladu s propisima koji reguliraju područje zaštite osobnih podataka**.**

**VII.**

Poziv na razgovor objavljen je na mrežnoj stranici Škole dana 30. listopada 2020. god. i dostavljen svim kandidatima na e-mail adresu navedenu u prijavi na natječaj, koji su podnijeli pravovremenu i potpunu prijavu na natječaj i koji ispunjavaju uvjete natječaja.

http://ss-likovne-umjetnosti-st.skole.hr/pravilnici\_protokoli\_/poziv\_na\_usmeni\_razgovor

**VIII.**

Kandidati su dužni pridržavati se uputa i preporuka Hrvatskog zavoda za javno zdravstvo vezano uz Covid-19.

POVJERENSTVO

 ZA PROCJENU I VREDNOVANJE KANDIDATA